IPTV
Architektúra IPTV u NGN založenej na IMS

Druhý koncept poskytovania služieb IPTV pomocou architektúry NGN je opísaný v IPTV založenej na TISPAN IMS [36], [1]. Hlavný rozdiel, ako bolo uvedené vyššie je, že multimediálny systém IP je použitý na riadenie služby a relácie služieb IPTV. Hlavnou výhodou je opakované využitie existujúcich schopností (registrácia IMS, autentifikácia, riadenie relácie, smerovanie, spúšťanie služieb, manažovanie identity, personalizácia, mobilita, tarifikácia) IMS a možnosť integrovať vrstvu riadenia služby do unifikovanej platformy riadenia služieb pri využití pre IMS.

Nevýhodou IPTV založenej na IMS je väčšia zložitosť a nižšia spätná kompatibilita s existujúcimi normami (hoci niektoré časti konceptu znovu používajú existujúce normy a protokoly).

Funkčné entity IPTV založenej na IMS (Obr. 4.5):

- Funkcia nájdenia služby - SDF
- Funkcia výberu služby - SSF
- Funkcia riadenia služby - SCF
- Prvky jadra IMS (P-CSCF, S-CSCF, I-CSCF)
- Funkcia riadenia médií – MCF
- Funkcia doručovania médií - MDF
- Zariadenie používateľa – UE

IPTV založená na IMS má niekoľko výhod, lebo IMS môže pracovať ako unifikovaný riadiaci subsystém služieb pre všetky služby NGN namiesto vytvorenia špecializovaného subsystému (prípad subsystému IPTV priradeného NGN). Naviac IMS môže prirodzenejšie podporovať mobilitu, interakciu s aktivátormi služieb NGN (ako spracovanie správ alebo prítomnosť), personalizáciu služby alebo služby štvorhry (hlasové, dátové, video, mobilné).

Obr. 4.5: Zjednodušená funkčná architektúra IPTV založenej na TISPAN IMS